Peace Butera

Peace Nankunda Butera nyɛla Uganda tiŋbia ŋun mali bindira duɣibu baŋsim,  ka nyɛ ŋun pahiri ayi bindirigu duɣibu baŋdiba ban be Kampala Serena Hotel puuni, five-star nim ni me shɛli n zali Kampala din nyɛ Uganda tiŋ'zuɣu la. O nyɛla paɣa so ŋun be ban mali duɣibu baŋsim shɛhira gbana mini zaashɛhi puuni Afrika yaɣili polo.

 O pilli ni o shikuru chandi 
Bɛ daa dɔɣi la o mini o mabihi pia. Be daa wumsi o mi yili bobili ni, daŋ yili ni.O daa bɔhim la o baŋsim Uganda College Of Commerce Nakawa tiŋgbanni, zuŋɔ dini n pa nyɛ Makerere University Business School, ka daa naagi yuuni 1992 puuni, din nyɛ Hotel gbubbu mini bindira malibu n zaŋ ti diploma.

 O tuma 
Yuuni 1993, o daa dɔlila Nile Hotel din be Kampala la n tum chira ata.Lala hotel maa daa kpuɣi o mi ka o duɣira, bɛ ni daa zahim o maa nyanga.Yuuni 2004 puuni, Bɛ daa zaŋla lala hotel maa n taɣi niŋ shab'sulinsi ni ka bɛ daa taɣi li yuli n bɔli li Kampala Serena Hotel.O kpalim mi ka o mini ninvuɣ'pala tumda. Bɛ daa piila Peace Butera ni bɛ le o baŋsim ka o leegi bindirigu duɣibu baŋda, ka dɛ dɔli Serena Hotel nim laɣingu la. Lala bɛ baŋsim ŋɔ lebu daa ti o mi yikɔ ka o gɔ n gili hotel pia din be Serena sulinsini ka be Afrika tiŋsi anu ni, ka lahi nyɛ five-star hotel nim din be Afrika nu'zaa polo n ti pahi Turkey tiŋgbanni.O ni daa labina Kampala, bɛ piigi o mi ka o lebi ŋun pa kpamba ban be Kampala Serena zuɣu, yuuni 2005 puuni. Commonwealth gɔmnanti zuɣiri laɣingu yuuni 2007 la saha, bɛ ni daa ʒini shɛli Kampala la, silimin goli November beɣu pishi ni-ata hali ni pishi ni-anu dali yuuni 2007, Queen Elizabeth ŋun pahiri ayi la daa Bela Kampala Serena dabaa anahi. Bɛ daa piila Peace Butera ni o duɣi bindir'sheŋa na'paɣaba maa ni daa piigi ni bɛ di lala saha maa. Saha shɛli ha, o daa lahi duɣila bindira n ti zuɣulana Bill Clinton mini o daŋ.

 O daŋ 
Peace Butera daa kuli la Vincent Butera, ka bɛ zaa daa laɣim n nam bihi anahi Kylie, Kelly, Lillian ni Laban, bɛ maŋmaŋ bihi ayi n ti pahi bi wumsira ayi.

 Yulimi ŋɔ gba 
Hotel shɛŋa din be Uganda

Ninleha shɛhi din be Uganda 

 Kundivihira 

Pubu:Lahabaya zaa